./data/phi0474/phi058/phi0474.phi058.perseus-lat1.xml
M. Tullius Cicero
diem scito esse nullum, quo die non dicam pro reo   ita, quicquid conficio aut cogito, in ambulationis tempus fere confero   negotia se nostra sic habent, domestica vero utvolumus  valent pueri, studiose discunt, diligenter docentur, et nos et inter se amant   expolitiones utriusque nostrum sunt in manibus sed tua ad perfectum iam res rustica Arcani et Lateri  praeterea de aqua, de via nihil praetermisi quadam epistula quin enucleate ad te perscriberem   sed me illacura sollicitat angitque vehementer quod dierum iam amplius quinquaginta intervallo nihil a te, nihil a Caesare, nihil ex istis locis non modo litterarum sed ne rumoris quidem adfluxit   me autem iam et mare istuc et terra sollicitat neque desino, ut fit in amore, ea quae minime volo cogitare   qua re non equidem iam te rogo ut ad me de te, de rebus istis scribas (numquam enim, cum potes, praetermittis), sed hoc te scire volo, nihil fere umquam me sic exspectasse ut, cum haec scribebam, tuas litteras